దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
హిట్టా? కాదా? ఫుల్ కన్ఫ్యూజన్: నితిన్
నితిన్, రాశీఖన్నా జంటగా దిల్ రాజు నిర్మించిన చిత్రం ‘శ్రీనివాస కళ్యాణం’. పెళ్లి నేపథ్యంలో తెరకెక్కిన ఈ చిత్రానికి మిశ్రమ స్పందన వస్తోంది.
Samayam Telugu | Updated:
Aug 13, 2018, 09:51PM IST
నితిన్, రాశీఖన్నా జంటగా దిల్ రాజు నిర్మించిన చిత్రం ‘శ్రీనివాస కళ్యాణం’. పెళ్లి నేపథ్యంలో తెరకెక్కిన ఈ చిత్రానికి మిశ్రమ స్పందన వస్తోంది. ఫ్యామిలీ ఆడియన్స్‌ను ఈ సినిమా అలరిస్తే.. యువతకు మాత్రం నచ్చడం లేదనే టాక్ వస్తుండటంతో చిత్రయూనిట్ ఎలా స్పందించాలో తెలియక తికమక పడుతున్నారు. ఈ విషయాన్ని సక్సెస్ మీట్‌లోనూ చెప్పారు.
ఈ సందర్భంగా నితిన్ మాట్లాడుతూ.. ‘‘నా సినిమాలు విడుదలైన వెంటనే హిట్టా, కాదా అనేది వెంటనే తెలిసిపోయేది. కానీ, ఈ సినిమా విషయంలో మాత్రం చాలా కన్ఫ్యూజన్‌గా ఉంది. ఈ సినిమా చూసిన కుటుంబాల నుంచి మంచి స్పందన వస్తుండటం చాలా సంతోషంగా ఉంది. ఈ చిత్రాన్ని ఎంతగానో ప్రేమించి నటించాను. ఇప్పటి వరకు నేను నటించిన చిత్రాల్లో ఇదో గొప్ప చిత్రమని గర్వంగా చెప్పుకుంటా’’ అని అన్నారు. ఇదే వేదికపై దిల్ రాజ్ తన తర్వాతి చిత్రం ‘థ్యాంక్యూ - మీకు ఎలా చెప్పాలో’ను దర్శకుడు సతీష్‌తో కలిసి తీస్తున్నట్లు చెప్పారు. ఈ సందర్భంగా నితిన్ స్పందిస్తూ.. ‘‘థాంక్యూలో కూడా నేనే హీరో అనుకుంటున్నా. ఇదే కాంబినేషన్లో ఇంకోక హిట్ కొడితే ఆ కిక్కే వేరప్పా’’ అంటూ సరదాగా మాట్లాడారు. అంతా నవ్వుతూ ముఖాలు పెట్టాలని, లేదంటే మీడియా వక్రీకరిస్తుందని చురకలు అంటించాడు నితిన్.